


OBRAZLOŽITEV IN UTEMELJITEV
podal prostorski načrtovalec ZEU-DNI d.o.o., Murska Sobota


1 SPREMEMBE IN DOPOLNITVE TEKSTUALNEGA DELA

1. S spremembami in dopolnitvami zazidalnega načrta se spremenijo in dopolnijo:
prostorsko izvedbenih pogoji glede namembnosti,
prostorsko izvedbeni pogoji glede lege, velikosti in oblikovanja objekta,
prostorsko izvedbeni pogoji glede priključevanja objektov na gospodarsko javno infrastrukturo ter grajeno javno dobro,
prostorsko izvedbeni pogoji glede varstva okolja in naravnih dobrin ter varstva pred naravnimi in drugimi nesrečami,
obveznosti investitorjev in izvajalcev,
dopustna odstopanja.
Na območju zazidalnega načrta se dopusti naslednje vrste objektov glede na namen:
hotelske in podobne stavbe za kratkotrajno nastanitev,
gostilne, restavracije in točilnice,
druge poslovne stavbe,
trgovske stavbe,
sejemske dvorane, razstavišča,
bencinski servisi,
stavbe za storitvene dejavnosti,
postajna poslopja, terminali, stavbe za izvajanje komunikacij ter z njimi povezane stavbe,
garažne stavbe,
industrijske stavbe (samo delavnice),
rezervoarji, silosi in skladišča (samo za potrebe osnovne dejavnosti),
stavbe za kulturo in razvedrilo,
druge stavbe, ki niso uvrščene drugje,
avtoceste, hitre ceste, glavne ceste in regionalne ceste,
lokalne ceste in javne poti, nekategorizirane ceste in gozdne ceste,
mostovi in viadukti,
podhodi,
jezovi, vodne pregrade in drugi vodni objekti,
lokalni (distribucijski) plinovodi,
lokalni vodovodi za pitno in tehnološko vodo,
lokalni cevovodi za toplo vodo, paro in stisnjen zrak,
vodni stolpi, vodnjaki in hidranti,
cevovodi za odpadno vodo,
lokalni (distribucijski) elektroenergetski vodi in lokalna komunikacijska omrežja,
drugi gradbeni inženirski objekti za šport, rekreacijo in prosti čas,
drugi gradbeni inženirski objekti, ki niso uvrščeni drugje,
vsi nezahtevni in enostavni objekti razen pomolov, objektov za rejo živali, pomožnih kmetijsko-gozdarskih objektov, objektov za kmetijske proizvode in dopolnilno dejavnost, pomožnih letaliških, pristaniških objektov in pomožnih objektov na smučišču.
Prostorsko izvedbene pogoje glede lege, velikosti in oblikovanja se spremeni in dopolni tako, da se:
omeji maksimalne tlorisne gabarite objektov tudi z gradbenimi mejami;
dopusti štirikapne, dvokapne, enokapne in ravne strehe ali njihovo kombinacijo. Naklon poševnih streh se dopusti v naklonu od 5° do 25°. Kritina pa je lahko poljubna, vendar ne sme biti trajno bleščeča;
dopusti gradnjo nezahtevnih in enostavnih objektov tako, da je najbolj izpostavljen del objekta od meje sosednjega zemljišča odmaknjen najmanj 1,00 m, s soglasjem lastnika sosednjega zemljišča lahko tudi manj, ograja in objekt, ki nima višine, pa se lahko gradita na oziroma do meje. Glede velikosti se določi, da se upošteva določila predpisa o razvrščanju objektov glede na zahtevnost gradnje. Objekte pa se oblikuje tako, da se ne kvari splošnega videza prostora.
Prostorsko izvedbene pogoje glede priključevanja objekta na gospodarsko javno infrastrukturo ter grajeno javno dobro se spremeni in dopolni v skladu z zahtevami nosilcev urejanja prostora iz smernic tako, da se:
vsi predvideni objekti (stavbe) morajo priključiti na vodovodno, kanalizacijsko in električno omrežje ter imeti dostop do javne ceste.
izvedba prečkanj državne ceste z vodi gospodarske javne infrastrukture dopusti izključno s prebitjem oziroma prevrtanjem vozišča. Najmanjša globina vrha zaščite infrastrukturnih vodov (teme cevi) mora biti 1,20 m glede na nivo vozišča državne ceste. Vsi pokrovi jaškov in naprave gospodarske javne infrastrukture morajo biti locirani izven vozišča državne ceste;
komunalne odpadne vode in morebitne tehnološke odpadne vode iz predvidenih objektov mora odvajati v kanalizacijsko omrežje. Tehnološke odpadne se pred izpustom v kanalizacijsko omrežje mora očisti v ustreznih napravah;
padavinske odpadne vode z utrjenih površin in streh mora predhodno očiščene odvajati posredno v podzemne vode preko ponikovalnic. Če ponikanje ni možno, kar je potrebno računsko dokazati, se padavinske odpadne vode lahko spelje v bližnje površinske odvodnike (jarke);
za oskrbo s pitno vodo morajo predvideni objekti s samostojnim priključkom priključiti na sekundarni vod ductil DN 100. Upravljavec zagotovi minimalni obratovalni tlak 1,5 bar. Vodovodni priključek od glavnega voda do vodomera lahko izvede samo upravljavec vodovoda;
za oskrbo z zemeljskim plinom do predvidenih objektov izvede priključni plinovod na obstoječe srednjetlačno (4 bar) distribucijsko omrežje zemeljskega plina. Plinovodno omrežje, priključke in plinske inštalacije se projektno obdela v skladu s tehničnimi pogoji, veljavnimi tehničnimi predpisi in standardi;
za oskrbo z električno energijo do predvidenih objektov zgradi ustrezen nizkonapetostni priključek na obstoječe elektroenergetsko omrežje. Vsi posegi in priključki na elektroenergetsko omrežje se izvedejo pod pogoji upravljalca elektroenergetskega omrežja;
ogrevanje vrši iz lastnih ali skupnih kotlovnic na zemeljski plin ali biomaso oziroma z izkoriščanjem obnovljivih virov energije (toplotne črpalke, zbiralniki sončne energije ipd.);
obstoječe komunikacijsko omrežje glede na načrtovano prostorsko ureditev ustrezno zaščititi, prestavi in razširi na osnovi projektne rešitve, ki se obdela v projektu za pridobitev gradbenega dovoljenja oziroma v projektu za izvedbo;
vsa dela v zvezi s komunikacijskim omrežjem (ogled, izdelava projekta, zakoličba, zaščita, prestavitev, izvedba, nadzor) izvedejo pod pogoji upravljavca določenega omrežja.
Prostorsko izvedbene pogoje glede varstva okolja in naravnih dobrin ter varstva pred naravnimi in drugimi nesrečami se aktualizira v skladu z veljavnimi predpisi in zahtevami nosilcev urejanja prostora iz smernic tako, da se:
na priobalnem zemljišču dovoli le posege, ki so v skladu s predpisi s področja upravljanja voda;
zaradi možnosti nastopa visoke podtalnice  objekti ne smejo podkletiti oziroma morajo biti kletni prostori ustrezno zgrajeni za pogoje visoke talne vode. Višinska kota pritličja mora biti najmanj na povprečni koti nivelete vozišča regionalne ceste;
pri načrtovanju objektov mora upoštevati projektni pospešek tal 0.100 [g]. Pri novih objektih je obvezna ojačitev plošče nad kletjo tako, da zdrži rušenje nanjo;
za zaščito pred požarom zagotovi pogoje za varen umik ljudi in premoženja, požarno varnostne odmike med objekti oziroma ustrezno požarno ločitev objektov, dovozne poti za gasilska vozila, dostopne poti za gasilce, postavitvene površine in delovne površine za gasilska vozila v skladu z zahtevami standarda SIST DIN 14090 ali usklajeno z lokalno pristojno gasilsko enoto, kadar se jih ne da urediti v skladu s standardom SIST DIN 14090 in vire za zadostno oskrbo z vodo za gašenje. V skladu s predpisom s področja izdelave študije oziroma zasnove požarne varnosti se za gradnjo požarno manj zahtevnih objektov izdela zasnova požarne varnosti, za gradnjo požarno zahtevnih objektov pa študija požarne varnosti. Za nezahtevne in enostavne objekte po predpisih o graditvi objektov, ki so požarno nezahtevni, se zasnova in študija požarne varnosti ne izdelujeta;
pri gradnji novih stavb in pri rekonstrukciji stavb, kjer se zamenjuje sistem oskrbe z energijo, spodbuja uporabo okolju prijazne in učinkovite rabe energije ter uporabo obnovljivih virov energije. Obnovljivi viri energije so viri energije, ki se v naravi ohranjajo in v celoti ali pretežno obnavljajo, zlasti pa energija vodotokov, vetra in biomase ter geotermalna in neakumulirana sončna energija. Učinkovito rabo energije se zagotavlja s priključevanjem objektov in naprav na ekološko čiste vire energije, z racionalno rabo energije in z zmanjševanjem porabe tako, da se izboljšuje toplotna izolacija objektov, spodbuja pasivne oziroma energetsko učinkovite gradnje, pri načrtovanju prenov in novogradenj objektov predvidi uporabo sodobnih izolacijskih materialov ter tehnološke opreme in zamenjuje fosilna goriva z gorivi, ki vsebujejo manj ogljika (zemeljski plin) ali z biomaso. Pri gradnji novih stavb in pri rekonstrukciji stavb, kjer se zamenjuje sistem oskrbe z energijo, je treba izdelati študijo izvedljivosti alternativnih sistemov za oskrbo z energijo, kjer se upošteva tehnična, funkcionalna, okoljska in ekonomska izvedljivost alternativnih sistemov za oskrbo z energijo. Kot alternativni sistemi se štejejo decentralizirani sistemi na podlagi obnovljivih virov energije, soproizvodnja, daljinsko ali skupinsko ogrevanje ali hlajenje (če je na voljo) in	toplotne črpalke. Študija izvedljivosti alternativnih sistemov za oskrbo z energijo je obvezna sestavina projekta za pridobitev gradbenega dovoljenja za določene stavbe iz predpisov s področja energetike in učinkovite rabe energije. Če je v projektu za pridobitev gradbenega dovoljenja določeno, da bo več kot dve tretjini potreb stavbe po toploti zagotovljeno iz enega ali več alternativnih sistemov za oskrbo stavbe z energijo, se šteje, da je zahteva za izdelavo študije izvedljivosti alternativnih sistemov za oskrbo z energijo izpolnjena.
Obveznosti investitorjev in izvajalcev se dopolni in spremeni v skladu z zahtevami nosilcev urejanja prostora iz smernic tako, da se:
za izvedbo dodatnih ukrepov varstva pred hrupom za območje zazidalnega načrta, kakor tudi zaščite pred morebitnimi drugimi vplivi, ki so oziroma bodo posledica obratovanja državne ceste obveže investitorje;
investitorje zadolži za zagotovitev izvajanja odvajanja in čiščenja odpadnih voda ter zaščito ali prestavitev vseh tangiranih kanalizacijskih vodov v prečkanju;
–	za vse stroške v zvezi s priklopom in hidrantnim omrežjem obremeni investitorje.
Dopustna odstopanja se spremeni in dopolni tako, da se dopusti odstopanja od načrtovanih potekov tras, površin, objektov, naprav in priključkov oziroma tehničnih rešitev prometne, okoljske, energetske in komunikacijske infrastrukture v primeru, ko se v fazi priprave projekta za pridobitev gradbenega dovoljenja ali med gradnjo pojavijo utemeljeni razlogi zaradi lastništva zemljišč, ustreznejše tehnološke, okoljevarstvene, geološko-geomehanske, hidrološke, prostorske in ekonomske rešitve ali drugih utemeljenih razlogov. Odstopanja ne smejo biti v nasprotju z javnimi interesi. Z rešitvami morajo soglašati pristojni upravljavci oziroma nosilci urejanja prostora, ki jih ta odstopanja zadevajo.

2 SPREMEMBE IN DOPOLNITVE GRAFIČNEGA DELA

1. Na novo se formira parceli 9 in 10, tako da se zemljišče s parcelno številko 3834/2 priključi k parceli 9.
1. [bookmark: _GoBack]Na parceli 10 se na novo določi površina za razvoj stavbe z gradbenimi mejami.

